LidanRubinov/Halacha-QA huggingface dataset:
שאלה: גיזום עצי פרי: ביתי הזמינה להיום מגזם עצים ל3 עצים שסק -שפרותיו רעים והוא מביא עטלפים לימון ותפוז -שיש סבירות שפרותיהם גדולים בגלל קרינה של עמוד חשמל באיזור. היא רוצה לרצף את הגינה. העצים מביאים הרבה לכלוך באיזה אפן ניתן לעשות זאת מה הסיבה שההלכה אוסרת? האם יש לכך השלכות נוספות מעבר להלכה? האם ניתן לשתול את העץ במקום אחר בגינה עי ערבי לאחר שגוזמים אותו -העץ מאד גדול לא בטוח שניתן לעשות זאת אם אפשר לענות בהקדם 0523451834
תשובה: איסור עקירת עצי פרי נלמד מהפסוק (דברים כ, יט): "כי תצור אל עיר ימים רבים להלחם עליה לתפשה   לא תשחית את עצה לנדח עליו גרזן. כי ממנו תאכל ואתו לא תכרת". מפסוק זה לומדים שא רק שאין להשחית עצי פרי אלא כל איסור השחתת דבר טוב בעולם שהניח לנו הבורא. כלשון הרמב"ם (בספר המצוות, לא תעשה נ"ז): "כל הפסד נכנס תחת לאו זה. כגון מי שישרוף בגד לריק, או ישבר כלי לריק גם כן, הנה הוא עובר משום לא תשחית". אולם האיסור הוא רק דרך השחתה. וכל מקום שהעץ מזיק, או אם צריך את מקום העץ   מותר. וזו לשון הרמב"ם (הלכות מלכים פ"ו ה"ח): ". אבל קוצצין אותו אם היה מזיק אילנות אחרים, או מפני שמזיק בשדה אחרים, או מפני שדמיו יקרים. לא אסרה תורה אלא דרך השחתה". אמנם יש שראו בעקירת עץ פרי "חשש סכנה", אפילו אם הדבר מתר על פי ההלכה. וכך כתבו כמה פוסקים הנוהגים לפי דרך הקבלה (כמו למשל ספר חסידים). אולם כתבו פוסקים רבים (ובהם הט"ז, החיד"א ועוד) שאין הלכה כמותם, ובכל מקום כשההלכה מתירה   אין בכך כל סכנה. ובכל זאת ישנם אחרונים שהמליצו, אם אין בכך טרחה מרובה, שבפועל לא יעקור את העץ יהודי, אלא לעשות זאת על ידי פועל שאינו יהודי. לסיכום: אסור להשחית עץ פרי שלא לצורך. אולם אם הפירות מזיקים, או שצריך את מקום העץ   מותר. ועדיף, במקום שאפשר, לעקור את העץ בעזרת פועל שאינו יהודי (התשובה נתנה ע"י הרב בני הולצמן)
שאלה: מעשר: השאלה מופנת לכולם. אני מבקשת לקבל הגדרה מדוייקת של מעשר. האם ניתן לתת לבן משפחה קרובה שנזקק האם הוצאות אישיות כמו ספרי לימוד וכו, גם נחשב למעשר? וכמה זה מעשר? האם ע10 מהשכר? כלומר ממשכורת של 5000 ש"ח יש להפריש 500 ש"ח. אשמח לקבל תשובתכם. פזית
תשובה: יש בזה כמה דעות. לדעתי כל עזרה כספית למשיהו אפילו לבן משפחה קרובה נחשבת כחלק מהמעשר. כמו כן כל הוצאה "דתית" שלא היית מוציאה לו לא היית שומרת מצוות גם יכולה להיכנס להיכנס בכלל מעשר. ככלל החשבון שעשית הוא נכון 10  מהשכר נטו, וחשוב לזכור שזו מצווה יפה אך לא חובה, ומי שלא גומר את החודש וייאלץ בעצמו לפנות לעזרה עדיף כמובן שלא יתן עשירית אלא ממש משהו מינימלי.
שאלה: מים: רציתי לשאול שאלה כללית. הייתי בשיעור תורה במקום קדוש ובטעות מישהי שפכה עליי כוס מים אז אנשים אמרו לי שזה סימן טוב. רציתי לדעת האם יש אמת בדברים אלה? סליחה מראש אם השאלה קצת לא במקום. ש.
תשובה: ב"ה, זה לא כלום, לא סימן טוב ולא סימן רע. דני ארגמן
שאלה: גילוח: אני עובדת בהוסטל של דיירים אוטיסטים במסגרת העבודה עליי לדאוג שיהיו מסודרים ומטופחים ולגלח אותם. לחלקם יש מכונות גילוח ולחלקם אין. ההוסטל לא קונה לכולם מכונות עקב העלות הגבוהה (לפי החוק על כל דייר להשתמש במכונה אישית משלו) יש סכינים בשביל הגילוח. המנהלת אמרה לי שאם אני לא יכולה לגלח שאבקש ממדריך אחר לעשות את זה. האם מותר? האם יש איזשהו פתרון?
תשובה: לך תשיגי תרומה למכונות גילוח שיהיו שלך או של המקום ויושאלו כל אחת לכל תלמיד. מותר ומצווה לגייס מכך מעשר כספים ויותר מבני משפחתך. להפריש אדם מאיסור תורה זה קודם לכל מצווה כמו תרומה לבית כנסת כתיבת ספר תורה ואפילו אוכל לנזקקים. גמר חתימה טובה דוד לוי 098987548
שאלה: כשרות ויטמינים: האם הויטמין לנשים הרות, פרנטל צריך כשרות? האם יש חברות ידועות שאפשר לקנות? אנו נמצאים בחו"ל בלי יכולת לקנות אם הכשר. וישר כח
תשובה: את כל תוספי המזון והויטמינים האלו ניתן להשיג עם הכשר למהדרין, וכך ראוי ונכון לנהוג לכתחילה. חשוב לדעת שלא ניתן להכריע לגבי רמת הכשרות של מוצר ע"פ הרכיבים הכתובים על האריזה.
שאלה: גזל: לפני חזרתי בתשובה עבדתי בקניונים בחו"ל. הייתה תקופה שלצערי פחות הקפדתי על רישום מוצרים שנמכרו ולעתים שמתי כסף לעודף ולקחתי לעצמי בצורה שגרמה לכך שככל הנראה גזלתי מן המעסיק. ניסיתי להשיג את בעל הבאסטה ללא הצלחה, כנראה שהחברה גם נסגרה. (אני גם מפחדת מאפשרות של לדווח לו על כך מתוך חשש שיאשים אותי שגזלתי ממנו סכומים גדולים יותר). מה עליי לעשות במצב כזה?
תשובה: לאתר את כתובתו ולשלוח לו את הסכום שאת מעריכה שאת חייבת לומר, בעילום שם ולכתוב שאת חייבת לו את זה
שאלה: קשר בשמלה: כבוד הרב יש לי שמלה שחלק ממנה (מחובר לשמלה, זה ממש המשך של הבד) צריך ללפף סביב הגוף ובסוף לקשור 2 קצוות. האם זה מותר בשבת ובאיזה ואופן?
תשובה: מותר קשר כמו בנעליים ב
שאלה: נביאי שקר: כתוב בפרשת שופטים על דין נביא שקר, שסימן לדעת מיהו הוא נבואה שלא תתממש. היו לא מעט אנשים שטענו טענות שאכן התממשו או לכאורה ביצעו "ניסים". כיצד ניתן להסביר זאת? ו
תשובה: כל מקרה צריך לבדוק לגופו. יש פוקסים בחיים לגבי הנכסים זה אחיזת עיניים כמו שעושים הקוסמים
שאלה: בני עקיבא: אני חניך בבני עקיבא בכיתה ו איזה הפרדה צריבה שתייה שם
תשובה: הפרדה שתאפשר לשמור על איסור נגיעה
שאלה: כשרות בשחיטה: לכבוד רבני כושרות שליט"א, מבקש לדעת גבי עופות הנשחטים כל ידי הרב חדד ממושב ברקת מה היא רמת הכשרות? ישר כח
תשובה: עיין בקישור המצורף:
שאלה: כיסוי ראש בבית ההורים של בעלי: כבוד הרב עד כמה שידוע לי, מותר לאשה להסתובב בתוך ביתה ללא כיסוי ראש, גם אם יש בביתה אורחים, שכנים, וכדומה. האם אני טועה? אם כך הוא הדבר, אז האם מותר לאישה נשואה ללכת גם בבית הורי בעלה ללא כיסוי ראש? כשהנוכחים שם הם אבי בעלה, גיסים, אחיינים בוגרים וכדומה? אני מדברת על מצב שבו אנחנו מתארחים שם למשך רה"ש (3 ימים). נתקלתי כבר בשני סיפורים של נשים שלא רוצות לנסוע להורי הבעל כי אין להן כוח להיות שלושה ימים עם כיסוי ראש בכל פעם שהן רוצות לצאת מהחדר לקחת כוס מים. כאבן מובן לי מאוד. האם יש יסוד להחמרה הזו? אודה מאוד לתשובתך.
תשובה: אינני חושב שמדובר בהחמרה. בית החם והחמות אינו ביתם של הזוג. יש אכן מקום להקל בביתם של הזוג, אך לא בבית אחר. האם לא יהיה נכון יותר לא להכניס את זה לשיקול הדעת האם ליסוע לראש השנה? גם אם זה קשה ולא נוח? ושנה טובה
שאלה: הלכות מנהגים: האם בשנה הראשונה לנישואים 1. האם מותר ללכת לא עלינו להלוויה. 2. האם מותר ללכת לניחום אבלים הבנתי שבשנה הראשונה לנישואים אסור ללכת האם זה נכון? ובמידה ואסור לנחם אבלים והמעשה כבר נעשה האם יש לעשות משהו? מראש, ערן
תשובה: לכם ומזל טוב לחתונה. מותר ובודאי מצווה. התחתנתם כדי לקיים ביחד מצוות ולעבוד את השם ובודאי מצוות כמו גמילות חסדים - אשריכם שזכיתם. שנה טובה דוד לוי 098987548
שאלה: רבי יהונתן אייבשיץ: האם זה נכון שיש המצדדים בכך שרבי יהונתן אייבשיץ היה שבתאי?
תשובה: אני לא כל כך מבין את השאלה. משתי סיבות: ראשונה בהן היא המידע ההיסטורי הנגיש לכולם שבדורו של ר  יונתן אייבשיץ טענו נגדו רבנים מסוימים שהוא שבתאי. מה אפוא החידוש בכך שיש מצדדים נוספים? מעבר לכך, ממה שעולה מהמקורות השונים נראה כי רבנים רבים רבים נטו אחרי השבתאות ברמות שונות. וב"ה שהקב"ה גילה את עיני כולנו בשקר ובכזב, והציל אותנו מרשתו של שבתאי צבי.
שאלה: התמודדות עם תגובות המשפחה והחברה בהתחזקות:! על האתר המלמד והמקסים הזה! יש לי שאלה: ברוך ה הקב ה הוביל אותי למספיק סיבות שגורמות לי להתחזק( רוחנית) אלא שלא אחת אני נתקלת בתגובות של המשפחה וגם המורחבת. על התחזקות שלי. ומשום מה ממש קשה לי עם זה.זה ממש מוריד אותי למטה( מבחינת המצב רוח) וקשה לי עם זה. אשמח לעצות להתמודדות.איך מפרידים בצורה כללית בשלל המובנים בין צפיות ההורים ממך, והחברה והרצון העצמי שלך?
תשובה: אהלן! לך על ה משמח על פעם מחדש לקבל מילים חמות. ב"ה בחרת להתחזק. בחרת להתחיל לצעוד בדרך שהיא לא פשוטה, הבחירה בטח לוותה בהתלבטות, בבחירות לא מובנות מאליהן, ויכול להיות שלא מעט הרהורים חוזרים על בחירות קודמות. אז דבר ראשון- אשריך! מעריכה מאד את הצעד והבחירה. הרהורים כאלה הם לא פשוטים, אבל הם נכונים וטובים. כל בחירה חדשה מלווה איתה את האפשרויות האחרות לבחירה, אלה שאולי היו טובות יותר, או סתם מפתות יותר. זהו המחיר של בחירה- אנחנו לא יכולים לקחת את כל הטוב, אלא נאלצים לבחור בדרך אחת, זו שנראית לנו הטובה ביתר, הנכונה ביותר, ולוותר על ההפתעות שטומנות בחובן האופציות האחרות. יכול להיות שבגלל ההתלבטויות האלה התגובות של המשפחה הן לא פשוטות בשבילך, הן בעצם מראות את החלקים הפחות נעימים של הבחירה שלך, מסתכלים קצת בציניות, או אולי אפילו מזלזלים, ופתאום מחשבות החרטה מתעצמות, ובעיקר כשאת מרגישה שונה מהמשפחה שלך, שזה עוד חיסרון בהחלטה זו. מה לעשות?? אני מאמינה שהדרך הטובה ביותר לשמוח בדרך חדשה היא שבכל פעם תבחרי מחדש, תזכירי לעצמך כל פעם למה בחרת בדרך הזו, למה התחזקת- כי את מאמינה שזו הדרך, כי את חושבת שזה הדבר הנכון לעשות. יכול להיות שבכל זאת ההערות של הסובבים אותך עוד יציקו, אבל פחות, ובעיקר- את פחות תיבהלי ממה שהן מעוררות בך, התלבטות על הבחירה או חרטות. כתבת שאת מרגישה שהציפיות של ההורים שלך סותרות את הרצון העצמי שלך. אולי ירגיע אותך לדבר איתם שיחה פתוחה, שתוכלי להבין איך הם מרגישים ביחס להתחזקות שלך, מה הם חושבים ומה הציפיות שלהם ממך. בסופו של דבר הם מחפשים את טובתך. את חשובה להם, ולכן הם ישמחו לשמוע ממך שאת בחרת בדרך שטוב לך, בדרך שאת מאמינה בה. יכול להיות גם שההורים שלך לא מבינים את המקום שאת נמצאת בו, לא יודעים מאיפה הגיעה ההתחזקות הזו, איך זה משפיע עליך, מה זה אומר- תוותרי על דברים שנראים להם חשובים? תתרחקי מהמשפחה? תוותרי על הסניף הבגרויות? חשש של הורים מביא לדאגות רבות, חלקן יכולות להראות לך לא רלוונטיות, אבל כדי להוריד להם את הדאגה הזו את צריכה להגיד להם, להראות להם מה מקומך ואיפה את עומדת ומרגישה במצב שלך, בתהליך שלך. אם תתני להם להיות שותפים בתהליך שלך, גם להם יהיה קל יותר, וגם הרבה מהעומס הנפשי יוכל לרדת ממך. את חשובה להם, וחשוב להם להבין אותך ולעזור לך- אבל זה יוכל להיות רק אם את תאפשרי להם. ההתחזקות, כמו כל החיים שלנו, זה תהליך, יש בו עליות וירידות, סיפוק וחרטה. בעז"ה תגיעי את המנוחה בסוף הדרך ותשמחי במה שעברת, בינתיים אני יכולה רק לאחל שתמצאי את הסבלנות שלך לדרך הארוכה, ואת הכוחות הגדולים שהביאו אותך להחלטה להתחזק- ושיביאו אותך להמשך הבחירות הטובות והנכונות. לכל שאלה, את מוזמנת להמשיך ולכתוב אלינו. המון הצלחה. אביטל Avitalb63 gmail.com
שאלה: העולם הבא: לכבוד הרב האם בעולם הבא ובתחיית המתים אנחנו נהיה עם מראה צעיר?
תשובה: אין לאף אחד מושג. נצטרך להמתין ולראות. ובשורות טובות
שאלה: מיניות בגיל ההתבגרות: יש לי בן בגיל ההתבגרות (15). זה זמן רב שאני חושדת שהוא מתעסק עם עצמו (כל מיני סימנים קטנים). אתמול הוא חזר לישיבה שלו (ישיבה תיכונית תורנית) וכשסידרתי את ארון הבגדים שלו מצאתי שם ציורים מזעזעים שניתן לראות בהם באופן ברור כי הוא ראה דברים מזעזעים ביותר. אינני יודעת היכן וכיצד הצליח לראות כי יש לנו אינטרנט רימון המסנן אתרים אלו. אך בכל זאת ניתן להבין עפ"י הציורים כי ראה. לקחתי את כל הציורים - למרות שאני לא יודעת אם זה נכון שכך הוא יגלה שאני יודעת. ושנית - איך אוכל לדבר איתו על הנושא ולהסביר לו את חומרת העניין (למרות שאני בטוחה שבשכל הוא יודע) ולמנוע ממנו לראות בהמשך. אני לא ככ רוצה לשתף את בעלי בכך כי אני חוששת שהתגובה שלו תהיה מאד קשה והילד יכול לעשות לעצמו חלילה משהו מהבהלה והבושה. היה מקרה שגילינו שירים לועזיים נוראיים אצלו בטלפון ובעקבות התגובה של בעלי הילד ברח מהבית (עד היום בעלי לא יודע מזה) ובכה מאד מאד מהבושה ומפחד. ובחסדי שמיים החזרתי איתו ואח"כ קראתי לבעלי לבוא הביתה כדי שידבר עם הבן וילבנו את הנושא, שלא ישאר המצב באוויר. לכן, אני חוששת מהתגובה הפעם. אודה לתשובתך המהירה. הנושא בוער ואני ממש לא יודעת איך להגיב ומה לעשות. אני מזועזעת וכאובה מאד. מראש.
תשובה: זו שאלה כבדת משקל. אין לה תשובה אחת נכונה. הדבר כל כך תלוי בשאלה מי הילד, מה מערכת היחסים איתו, עד כמה אתם קרובים ויכולים לדבר, ועוד ועוד. על כן, על אף ההזדהות עם הכאב שלך ועם התסבוכת שהכל יוצר   קשה לי לתת מתכון מה נכון לעשות. מה שאני כותב אפוא הוא ראשי פרקים בלבד, ואת בחוכמתך ובתבונות לבך תגזרי מהם את מה שנכון לכם. א. הילד נורמאלי. הוא בגיל בו העיסוק שלו במיניות שלו עצמו מתעוררת, והיא מסקרנת אותו ומושכת אותו. כך ברא אותנו הקב"ה, ודווקא במקומות שהנושא כלל לא מטריד   אנחנו צריכים להיות מוטרדים. ב. כמובן שהעובדה שהילד נורמאלי מבחינה המשיכה שלו והעניין שלו אינה אומרת שהוא דברים מכוונים. אתגר הקדושה והצניעות, וגם הבריאות הנפשית והמינית, עומד בפנינו   ואנחנו מכוונים גם את הילדים שלנו לעמוד בו, ובדרכה של תורה. ג. אני בספק גדול האם בכלל ניתן לחסום משהו. אם האינטרנט חסום   תימצא דרך אחרת  אם הדרך האחרת חסומה   ייפרצו חומות החסימה של האינטרנט. אינטרנט חסום הוא כלי מסייע להתמודדות, אולם אי אפשר לתלות בו את התקווה כי משהו ישתנה לטובה. ד. אי אפשר להתחיל לשוחח על ה"עניין" דרך "חומרת העניין". אם רוצים לעסוק עם הילד בנושא   אני לא מכיר דרך אחרת מאשר פתיחת החזית כולה. רק מי שיכול לדבר עם ילדיו הן על מקומה החיובי של המיניות בחייו של האדם הבוגר   יוכל לדבר איתו על הדרכים והאיסורים וההדרכות כיצד לחיות כנער. את בוודאי צודקת שבצעקות ונזיפות ובושות אין כל סיכוי. על כן, מה שאני מציע הוא דווקא שיחה בין הילד ובין נפש קרובה לו על כל הנושא, ומקום בו הילד יוכל לשאול ולקבל תשובות, ובד בבד לימוד מה נכון ומה לא נכון לעשות בגיל בו הוא נמצא, ומה מותר ומה אסור, וכדו. זו הדרך שאני מאמין בה. האם את מכירה דרך אחרת?
שאלה: בת זוגתי אינה יהודיה: אני כבר שנה שומר שבת עם הבת זוג שלי, אני הולך מנחה ערבית מניח תפילין ומשתדל להרבות במצוות. העינין הוא שגלתי לא מזמן שהבת זוג שלי אינה יהודיה היא נוצריה עוד חודשיים בנובמבר היא תתגייר דרך הצבא. בינתיים אני שומר איתה שבת רציתי לשאול האם זה תקין? או שעדיף שהיא לא תשמור שבת בכלל. ורציתי שנשמור על טהרת המשפחה עד כמה שזה אפשרי בשלב זה ששלושה ימים לפני ואחרי המחזור לא נהייה ביחסים האם גם זה תקין או שאין טעם כי היא עוד אינה יהודיה? ושאלה אחרונה. כשהיא תסיים את הליך הגיור כבר, אם היא לא תהייה 100 שומרת מצוות אלא רק תשמור שבת היא עדיין תחשב יהודיה או שמי שמתגיירת אם היא לא 100 דתייה היא לא נחשבת ליהודיה
תשובה: השאלות ששאלת הן שאלות כבדות משקל, שכל אחת מהן מחייבת דיון ארוך ולא תשובה קצרה כאן. לא זו בלבד, אלא שעצם המצב שגרים ביחד לפני נישואין אינו נכון מבחינה הלכתית. אכתוב רק ראשי פרקים ו"עזרה ראשונה", ומתוך כך אתה תבין את הכיוון: א. שמירת שבת על ידי נמצאים בתהליכי גיור היא מורכבת. מחד גיסא, טוב להתרגל לשמור שבת  מאידך גיסא, שבת היא אות בין הקב"ה ובין עם ישראל, ואינה שייכת בעולמם של מי שאינם יהודים. על כן, ההדרכה הנראית היא לשמור שבת כדי להתרגל, אולם לחלל שבת בפעולה אחת או שתיים וזאת כדי שיהיה ברור שהשמירה בנתיים היא רק להתרגלות ולא כשמירת שבת אמיתית. ב. יישר כוח גדול על ההכרעה לשמור את דיני טהרת המשפחה. יש בזה טעם כבר כעת, כי אף שהיא לא יהודיה   לך אסור להיות איתה במצב הנידות. כדאי שהיא תקבל הדרכה מה מותר ומה אסור. ג. תפקיד בית הדין הוא לברר את הנקודה האחרונה ששאלת. בית הדין יברר את כוונותיה, את מסלול ההתקדמות שלה, את העתיד, ולאור זה יכריע האם לגייר אם לאוו.
שאלה: שאלה בנושא שמירת נידה חשוב: אני ובעלי חוזרים בתשובה מזה כשנתיים וחצי בערך את שמירת הנידה התחלנו אפילו עוד לפני. הייתה לנו במשפחה מסיבה וכתוצאה מכך הרשיתי לעצמי לשתות אלכוהול מה שלא הרשיתי לעצמי שנים, כמובן שבעלי שתה גם. אני בזמן שבעה נקיים ונשארו לי חמישה ימים. לאחר המסיבה ברוח השטות, בעלי ואני "שיחקנו" במילים אך זה הביא אותנו לצערי למצב שקיימנו יחסים ללא מגע, עם שמיכה שמפרידה ובגדים. השאלה היא אם אני צריכה לחכות ולטבול או שזה אבוד לנו ואיך ממשיכים. צריך להמשיך לשמור עד אחרי הווסת הבאה? אני מודעת למשמעות הנידה וזה דבר שחשוב לי מאוד ואני רוצה להמשיך מהנקודה הזאת בצורה הנכונה. אשמח לקבל תשובה מהירה. ב מראש.
תשובה: יש עיקרון יסודי מאוד ביהדות: אם נופלים - קמים. ושבים שוב לעשות את הדברים הטובים והנכונים. את בהחלט יכולה לטבול בזמן, ולחזור לחיות חיי קדושה וטהרה. וכמובן, בוודאי תמצאו דרך לבנות גדר שדבר כזה לא יקרה שוב. והרבה שמחה
שאלה: כשרות עוף: בהמשך להמלצתכם על עוף עוז ועוף תור מה ההבדל בכשרות בין הרב אריאל לכשרות הארצית
תשובה: תוכל לעיין במאמר מקיף ויסודי בנושא
שאלה: שמע ישראל שעל המיטה:, לפני שמע ישראל אני אומרת את הנוסח שאני סולחת לכל מי שעשה לי משהו וכו העניין הוא: א.אם אני לא באמת סולחת לכל האנשים ואני כן שומרת טינה? ב.ואם אני כן סולחת ועוד אנשים סולחים למה צריך ביו"כ את הדבר שבין אדם לחברו אם עושים את זה לילה לילה?
תשובה: לך א. אל תוציאי שקר מפיך ואל תאמרי דברים כאלו. את יכולה לומר שאת סולחת לכל אחד פרט ל. ב. אין קשר בין הדברים לפני קריאת שמע את סולחת לאחרים שפגעו בך. בחיים עליך לבקש סליחה ממי שפגעת בו ובפרט בערב יום הכיפורים (אם הוא לא סלח מכל סיבה שהיא - אין יום הכיפורים מכפר לך על עבירה זו) שנה טובה כתיבה וחתימה טובה, דוד לוי 098987548
שאלה: ביקור בכנסייה ובמסגד: האם מותר להיכנס לכנסייה ו או למסגד, למטרת ביקור ולא למטרת תפילה?
תשובה: לך הנוצרים הם עובדי עבודה זרה (בשיתוף) ולכן כנסיה היא בית עבוזה זרה ואסור לבקר בה ואפילו לא לקבוע פגישה ליד מבחוץ. פשוט לא להזכיר בשום דרך. לפי הפסיקה המקובלת המוסלמים הם טועים ב דת שבדו מליבם  אבל אינם עובדי ע"ז ולכן מותר להכנס למסגד. שנה טובה דוד לוי 098987548
שאלה: מנהגי אבלות: יש לי שאלה שמתחלקת לשניים: 1. מדוע נהוג להתאבל על מות קרוב משפחה( אב, אם וכו.) במשך שנה שלמה? 2. לא מספיק בשבעה ובחודש הראשון להתאבל על מות המת? ב א.
תשובה: לך אני מקווה ששאלתך תאורטית בלבד תיקון - 1. זה לא ענין של  מנהג  אלא של הלכה. מה תקנו לנו חכמים - עד מתי להתאבל. 2. על כל קרובי המשפחה אדם מתאבל רק 30 יום. פרט לאביו ואמו שם אדם צריך להתאבל 12 חודשים (לא שנה שלימה). לשאלותך 1. לנשמת הנפטר מועיל ומשפיע מה שקרוביו ובעיקר בניו עושים בעולם הזה במשך 12 חודשים. לכן לגבי אב ואם - וחובתנו להשקיע למענם במשך 12 חודשים. (אין אנו מבינים את גודל ההשקעה שלהם בנו) 2. במקרים רבים 30 יום זה לא מספיק לנפשו של אדם ומאד קשה לו לשוב לחיים רגילים 30 יום לאחר פטירת אדם קרוב. (אני כותב זאת כמי שחווה דברים כאלו) שנה טובה כתיבה וחתימה טובה דוד לוי 098987548
שאלה: צניעות:, רציתי לשאול שתי שאלות : 1. ידוע שאסור לאישה לתת מתנה לגבר וכן לגבר לתת מתנה לאישה, רציתי לדעת האם זוג שאינו נשוי וגם לא מאורס עדין, אבל מתכנן להתחתן, האם מותר להם להביא מתנה ליום הולדת אחד לשני? 2. אם בחורה נמצאת בבית לבד עם גבר (והגבר הזה במקרה גרוש) כי הם צריכים לתכנן משהו ביחד לאיזשהו ארוע, האם מותר להם להיות באותו בית לבד? האם מבחינת ייחוד זה יספיק שהדלתות יהיו פתוחות בבית וחלונות פתוחים? מדובר בדירת קרקע שמשקיפה אל הרחוב, יש שם ממול בית כנסת והרבה עוברים שם אשמח לתשובה מפורטת ושבת!
תשובה: וברכת ד  ו. מותר להביא מתנות, ובלבד שלא יתכוונו לדברים אחרים. 2. עדיף שלו, אבל אם אין ברירה במקרה שהדלתות פתוחות וכל החלונות פתוחים אפשר להקל. שבת יהודה הלוי עמיחי מכון התורה והארץ כפר דרום
שאלה: סיום מסכת סדר: אני סיימתי את כל סדר זרעים (במשניות) ובימים הקרובים גם מסכת ברכות (בגמרא), שאלתי היא האם לעשות סיום בפומבי? אני יסביר את ספקותיי, לפני פחות מחודש עשיתי סיום מסכת (שנדחתה הרבה זמן) והקירוב בניהם לדעתי יגרום ליוהרא, דבר שני, את סדר זרעים אני מרגיש שלא למדתי באופן מעמיק ומידי פעם רק קראתי אותו, ואת מסכת ברכות לא התעמקתי לעומת המסכת הקודמת. דבר שלישי, אם בסופו של דבר אני כן יעשה סיום בפומבי, לעשות את שני הסיומים ביחד?
תשובה: וברכת ד  כדאי לעשות את שני הסיומים ביחד. שבת יהודה הלוי עמיחי מכון התורה והארץ כפר דרום
שאלה: צום יום כיפור: שאלה לי אלייך, צמתי כבר 3 שנים ביום הכיפורים אך ב2 צומים האחרונים הקאתי אחרי סיום הצום והרגשתי ממש חלש לא הצלחתי לאכול או לשתות האם לצום השנה?
תשובה: וברכת ד  יש לפנות לרופא שיתן חוות דעת. כמו כן האם בצומות שאתה מספר עליהם נחת בבית או שמא הסתובבת, יתכן שצריך להיות במנוחה שלמה, אפילו לא ללכת לבית כנסת. שבת יהודה הלוי עמיחי מכון התורה והארץ כפר דרום
שאלה: סבא שלי: כבוד הרב אני יודע שזו לא מטרת הפורום, אחרי הכל מטרת הפורום היא לענות לאנשים שבאמת זקוקים לתשובות בנושאים הנרחבים של הדת, אולם יש לי בקשה כלפיך: לפני מעט זמן נודע לי שסבי עומד למות עקב מחלת הסרטן שהוא לוקה בה כחצי שנה. אני קשור מאד לסבי, ואני מבקש ממך שתברך אותו לרפואה שלמה ולחיים ארוכים. שם הסב, משה בן רחל (האב עזב את הבית בגיל ינקותו של סבי) אבקש שתעזור במהרה, תבורך.
תשובה: ישלח הקב"ה רפואה שלמה למשה בן רחל בתוך שאר חולי ישראל, רפואת הנפש והגוף, במהרה בימינו. אמן.
שאלה: מיץ ענבים 100 : הבנתי שלדעת הרב אויערבאך ועוד, מברכים את ברכת "בורא פרי הגפן" דוקא על מיץ ענבים שלא ערבו בו יין (מופיע ב"וזאת הברכה" עמ 116). שמעתי שכאשר מצוין על מיץ ענבים "100 טבעי" יתכן והכוונה גם למים. שאלתי היא, מי ממיצי הענבים בארץ הוא אכן כזה? שמעתי ש"יקבי כרמל" (לשעבר "כרמל מזרחי") הוא כמעט היחיד, אך אחרונה שמעתי שגם חלק מהמיצים של "יקבי אפרת" הם גם כאלה.
תשובה: כמעט בכל המיץ ענבים בארץ יש תוספת של כ 30  מים. ועל כל סוג חברה צריך לעשות בירור כמה מים הם מוסיפים. תתקשר למפעל ובקש את המשגיח.
שאלה: גזל: לפני בערך שנתיים מישהו כנראה הצליח איכשהוא להוציא המון מסטיקים ממכונת מסטיקים. ואז המון עלדים באו לקחת מסטיקים, אז לקחתי גם אני. בערך 2 שקיות סנדוויץ עם מסטיקים. אני מתביישת בזה מאוד.זה נוראי. עשיתי חשבון, נגיד שלקחתי 300 מסטיקים ושמכניסים שקל יוצא 3. מסטיקים אז אני צריכה להחזיר 100 דיברתי עם מישהי והיא אמרה לי שאם לא יודעים מי האיש אז צריך לתת לצדקה, וזה מה שעשיתי.זה מספיק? לשאול חנויות שליד איפה שהמכונה הייתה אם הם יודעים של מי זה היה.? אני מתחרטת על זה ממש ממש ממש ורע לי ואני עצובה!!!. זה היה לפני המווון זמן. סליחה על הטירחה ו
תשובה: וברכת ד  לדעתי יש לברר מי בעל המכונה ולשלוח לו ת עבור המסטיקים. יישר כח על האמת הפנימית שלך בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: תפילן שנפלו: חזרנו מנסיעה. לא סגרתי היטב את המזוודה, וכשבעלי משך את המזוודה לכיוון הבית, נפלו מספר חפצים על הרצפה, ביניהם הנרתיק עם התפילין של בעלי. מה הדין?
תשובה: וברכת ד  כדאי לתת צדקה. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: חתונה: איך אני אמור לדעת אם האחת שאני יוצא איתה באמת היא מתאימה לי כאישה לחיים?
תשובה: וברכת ד  אם היא מתאימה לך (אתה צריך לברר לך אלו תכונות יסוד אתה מחפש), ויש לה נחת רוח הרי שאתם ביחד תעלו מעלה מעלה. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: נידה: חבר שלי ואני מדברים על חתונה. הוא אומר שמבחינתו נידה זה קו אדום ולא חושב שיוכל לא לגעת בי במשך שבועיים, אחרי שהסברתי לו את החשיבות ואף נתתי לו לקרוא בנושא הוא הסכים שלא לקיים יחסים בזמן הנידה אך לא יכול שלא לגעת. הסברתי לו שגם מבחינתי נגיעה זה קו אדום אבל הוא טוען שאני חייבת להתגמש ולוותר כמו שהוא התגמש הרבה בשבילי. האם מבחינה הלכתית כדי לשמור על הזוגיות ניתן להקל בנגיעה בלבד? לרב המשיב.
תשובה: וברכת ד  כדאי שיפגש עם עוד אנשים יראי שמים שיסבירו לו את מעלת איסור נגיעה ושמירת טהרת המשפחה. לפי מה שנראה הוא בחור שמוכן לקבל, על כן נראה שכדאי לדבר עמו בייחוד אנשים שיש להם את כושר ההתבטאות ומעלת ההסבר. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: הדלקת נרות: ביום שישי אני מדליקה נר לכל אחד מילדי בני מתחתן האם אני יכולה להמשיך להדליק עבורו למרות שאשתו תדליק נרות בבתם
תשובה: לך חכמים תקנו שחובה עלינו שיהיה אור בבית בליל שבת. לכן אנו מדליקים נרות שבת להאיר את הבית - זו המצווה. חכמים תקנו להדליק בכל בית שני נרות לפחות ולברך עליהם. מעבר לכך כל אחד מאתנו מדליק לפי רצונו הרבה אור נוסף (גם הדלקת אור חשמלי היא חלק ממצוה זו). לכן את יכולה להוסיף נרות לפי רצונך וכך גם לפי מספר ילדיך או בכל חישוב אחר - כל זמן שהנרות שאת מדליקה מוסיף אור בבית -זה ר גמור ואף הידור מצווה. שנה טובה כתיבה וחתימה טובה דוד לוי 098987548
שאלה: 2 שאלות: יש לי 2 שאלות: 1. לפני חצי שנה בערך רציתי לקנות כובע מסוים. ראינו בחנות אחת שיש כובע שרציתי אבל קצת באיכות לא טובה. אז לא רציתי לקנות. ואז הלכנו לחנות אחרת וראיתי אני חושבת את אותו הכובע הסוג והחברה, אבל ניראה יותר חדש. המחיר היה גבוה מהמחיר בחנות הקודמת. אמא שלי אמרה למוכר שחנות אחרת היה להם כובע בידיוק כזה והם מכרו אותו בפחות כסף והוא עשה לנו הנחה. זה נקרא לשקר, לרמות?? כי הכובע השני היה ניראה יותר ישן. אין לי בעיה ללכת למוכר ולהגיד לו את זה ולהחזיר לו כמה שקלים, אבל הבעיה שזה במקום רחוק ואני צריכה שאמא שלי תסיע אותי לשם- להגיד לה להסיע אותי לשם או שזה אסור כי אסור להוכיח הורים? מה לעשות? בנתיים מותר לי להשתמש בכובע? נ.ב. זה היה מזמן ואני לא ממש זוכרת טוב אולי היא לא אמרה את המילה בידיוק אני לא כל כך זוכרת. 2. קראתי שמותר לגעת בסבא ואבא. ולאח אני חושבת אסור. אמרתי לאח שלי קראתי שאסור לתת חיבוק ונשיקה לאח. (ניראלי קראתי גם את זה)והוא התעצבן ואמר לי ללכת. בשולחן שבת הוא אמר מתי את שמה רעלה? ואז התחלנו לדבר על זה, ובקיצור כנראה ממש הכעסתי אותו ואני לא יודעת מה לעשות. ועוד בחודש אלול. מה הרב מציע לעשות? שנה טובה כתיבה וחתימה טובה וסליחה על הטירחה
תשובה: בענין הראשון - אין כל סיבה לדאגה. זו היתה בחירה של הסוחר למכור במחיר הזה. הוא היה יכול לסרב למכור. בענין השני - אם לא רוצים לריב צריך להזהר ולא להגיד דברים מעצבנים. נכון שלפי ההלכה לא מחבקים אחים ואחיות אבל לא צריך לומר את זה בדרך מעצבנת. אם באמת לא התכוונת לפגוע בו, אין לך חובה לבקש סלימה. תני לזמן להשכיח את העניין. שנה טובה!
שאלה: מקווה: כבוד הרב בתקופה האחרונה אני מתחזקת מאוד באמונה. אך יש לי הרבה שאלות הקשורות למיקווה: א. האם "המינהג" לטבול במיקווה נובע מזה שבעבר לא היו מיקלחות? (למרות שהיו בתי מירחץ). והאם היום כשיש את כל סוגי האמבטיות, המיקלחונים, ג קוזי וכ"ו האם זה מוריד מערכה של הטבילה, או שאין קשר בינהם? ב. האם רק נשים נשואות אמורות לטבול? ג. אם הבנתי נכון גם גברים יכולים לטבול, בשביל שיעבור יום טוב או לצורך הצלחה (של שידוך לדוגמא). אז אם ככה גם תלמידים יכולים לטבול לפני מיבחנים? ד. איך טובלים כלים להכשרתם? זה משנה לאיזה מטרה הכלי משמש ו או מאיזה חומר הוא עשוי? סליחה על ריבוי השאלות. מראש והמשך יום טוב
תשובה: וברכת ד  עיקר המקווה הוא מקור המים, לא מים שאובים (בידי אדם) אלא מי גשמים או מעיינות שהם מגיעים ממקור טהור ועליון, ועל כן אין משמעות לנושא המקלחות והאמבטיות. ב. רק נשים נשואות טובלות. ג. גברים יכולים לטבול אבל אין טבילתם כטבילת נשים, אלא בדרגה נמוכה מדרגת טבילת נשים. ד. כלי מתכת וזכוכית יש לטבול במקוה. חרס לא חייב בטבילה אלא א"כ מצופה בגלזוריט. כמו כן פלסטיק אין צריך טבילה. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: כשרות: לכבוד הרב! לפי מה שהתורה אומרת "לא תאכל גדי בחלב אימו", זאת אומרת לא לאכול ביחד בשר וחלב. אז למה יש הפרדה בין הכלים (חלבי ובשרי)? והאם זה משנה האם הכלים הן מזכוכית, פלסטיק וכו?. מראש והמשך יום טוב
תשובה: וברכת ד  יש בליעה בכלים, ולכן כלי הבלוע מחלב אם יבשלו בו בשר זה יכול לאסור (תלוי באורך הזמן). הבישול לא חייב להיות ממשות, אלא אפילו בלוע שיוצא בבישול הוא כחלב לפי גזרת חכמים. יש כלים שלא בולעים. כגון: זכוכית לספרדים. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: שם לתינוק ותינוקת: כבוד הרב בעזרת ה אני כבר לקראת סוף הריון של תאומים- בן ובת. אנו מתלבטים בין השמות לבן, יהונתן, עידו או עדי? ולבת הצעירה יותר, תמר, אוריה או ליה?
תשובה: לבן יהונתן לבת תמר (אם זרח ופרץ) אלו שמות מקראיים של דמויות טובות. מזל טוב!